S-820/2011

Málið, sem dómtekið var 15. september síðastliðinn, er höfðað með ákæru ríkissaksóknara, útgefinni 27. maí 2011 á hendur „H-kk-þgf M-kk-þgf B-kk-þgf, kt. 000000-0000, Einholti 11, Reykjavík, fyrir eftirfarandi brot framin að kvöldi mánudagsins 30. ágúst 2010 á bifreiðarstæði við Frostafold 107, Reykjavík:

1. Umferðarlagabrot, með því að hafa ekið bifreiðinni DZ-822 óhæfur um að stjórna henni örugglega vegna áhrifa ávana- og fíkniefna (tetrahýdrókannabínól í blóði 3,7 ng/ml).

Telst þetta varða við 1. og 2. mgr. 45. gr. a, sbr. 1. mgr. 100. gr. umferðalaga nr. 50/1987.

2. Hættubrot, með því að hafa á ófyrirleitinn hátt stofnað lífi og heilsu K-kk-ef Ó-kk-ef E-kk-ef og S-kvk-ef M-kvk-ef K-x-x í augljósa hættu er hann ók bifreið sinni DZ-822 vísvitandi á bifreiðina DP-671 en K-kk-nf Ó-kk-nf og S-kvk-nf M-kvk-nf sátu á vélarhlíf DP-671 er ákærði ók af stað. Við höggið kastaðist bifreiðin DP-671 2,25 metra áfram með þeim afleiðingum að framendi bifreiðarinnar rakst á vinstri fót K-kk-ef Ó-kk-ef og hliðarspegill hennar í hægra læri S-kvk-ef M-kvk-ef. Við þetta hlaut K-kk-nf Ó-kk-nf mar eða tognunaráverka á vinstri rist og S-kvk-nf M-x-x mar á hægra læri.

Telst þetta varða við 4. mgr. 220. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. laga nr. 50/1987.

Einkaréttarkrafa:

Af hálfu K-kk-ef Ó-kk-ef E-kk-ef, kt. 000000-0000 er krafist miskabóta að fjárhæð kr. 500.000, auk vaxta skv. 8. gr. laga um vexti og verðtryggingu nr. 38/2001 frá 30. ágúst 2010, en með dráttarvöxtum skv. 9. gr., sbr. 1. mgr. 6. gr. sömu laga frá þeim degi sem mánuður er liðinn frá því að bótakrafan var kynnt ákærða, til greiðsludags. Einnig er krafist greiðslu kostnaðar vegna lögmannsaðstoðar að viðbættum virðisaukaskatti.

Af hálfu S-kvk-ef M-kvk-ef K-x-x, kt. 000000-0000 er krafist miskabóta að fjárhæð kr. 500.000, auk vaxta skv. 8. gr. laga um vexti og verðtryggingu nr. 38/2001 frá 30. ágúst 2010, en með dráttarvöxtum skv. 9. gr., sbr. 1. mgr. 6. gr. sömu laga frá þeim degi sem mánuður er liðinn frá því að bótakrafan var kynnt ákærða, til greiðsludags. Einnig er krafist greiðslu kostnaðar vegna lögmannsaðstoðar að viðbættum virðisaukaskatti.“

Ákærði játar sök og krefst vægustu refsingar. Þess er krafist að sakarkostnaður, þar með talin málsvarnarlaun, verði greiddur úr ríkissjóði. Ákærði krefst þess að skaðabótakröfurnar verði lækkaðar.

II

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði var sektaður fyrir að aka of hratt árið 2007 og sviptur ökurétti í 1 mánuð. Refsing hans nú verður ákveðin með hliðsjón af 77. gr. almennra hegningarlaga og er hún hæfileg 3 mánaða fangelsi sem bundin skal skilorði eins og segir í dómsorði. Þá skal ákærði sviptur ökurétti í 12 mánuði frá birtingu dómsins. Loks verður ákærði dæmdur til að greiða sakarkostnað og málsvarnarlaun verjanda síns með virðisaukaskatti eins og greinir í dómsorði.

Samkvæmt 26. gr. skaðabótalaga nr. 50/1993 og með hliðsjón af þeim gögnum sem liggja fyrir um afleiðingar brotsins fyrir brotaþola eru miskabætur handa hvorum þeirra hæfilega ákveðnar 150.000 krónur ásamt vöxtum eins og í dómsorði greinir. Það athugast að ákærða var birt bótakrafan þegar honum var birt fyrirkall 23. júní 2011 og miðast upphafstími dráttarvaxta við þann dag er liðnir voru 30 dagar frá þeim degi. Þá verður ákærði dæmdur til að greiða brotaþolum málskostnað eins og í dómsorði greinir. Það athugast við ákvörðun hans að brotaþolar nutu aðstoðar sama lögmanns.

A-kk-nf Í-kk-nf héraðsdómari kvað upp dóminn.

D Ó M S O R Ð :

Ákærði, H-kk-nf M-kk-nf B-kk-nf, sæti fangelsi í 3 mánuði, en fresta skal fullnustu refsingarinnar og hún falla niður að liðnum 2 árum frá birtingu dómsins, haldi hann almennt skilorð 57. gr. almennra hegningarlaga.

Ákærði er sviptur ökurétti í 12 mánuði frá birtingu dómsins.

Ákærði greiði K-kk-þgf Ó-kk-þgf E-kk-þgf 150.000 krónur með vöxtum samkvæmt 1. mgr. 8. gr. laga nr. 38/2001 frá 30. ágúst 2010 til 23. júlí 2011 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 75.000 krónur í málskostnað.

Ákærði greiði S-kvk-þgf M-kvk-þgf K-x-x 150.000 krónur með vöxtum samkvæmt 1. mgr. 8. gr. laga nr. 38/2001 frá 30. ágúst 2010 til 23. júlí 2011 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 75.000 krónur í málskostnað.

Ákærði greiði 132.693 krónur í sakarkostnað og málsvarnarlaun verjanda síns Þ. S-kk-ef S-kk-ef hdl., 150.600 krónur.

A-kk-nf Í-kk-nf